Orionova tajna

**Orionova tajna** je peta epizoda osme sezone Winx Cluba.

## Sažetak

Svemirski brod Specialistâ (*Sova*) uskoro će biti usisan u Valtorovu rupu. U zadnjoj sekundi, Timmy uspijeva aktivirati pojačanje brzine broda u nuždi i oni uspijevaju pobjeći i izvršiti hitno slijetanje na platformu za slijetanje broda Periple. Opasnost još nije prošla: nakon što se Specialisti spuste na Peripli, sâm je zvjezdani brod zarobljen u orbiti crne rupe i uskoro će biti usisan u nju. Lumeni Periple pokušavaju brže odmaknuti brod od crne rupe, no brod za to nema dovoljno snage. Winxice zatim koriste svoje Cosmix moći kako bi pojačale Lumene i natjerale Periplu da se izvuče iz crne rupe. Svojim pojačanjem Lumeni uspijevaju stvoriti dovoljno energije za kretanje na jezgri i uspješno tjeraju zvjezdani brod da pobjegne iz crne rupe. U međuvremenu, Specialisti su zaduženi za pronalazak tajanstvenog kradljivca rubina koji je sletio na Periplu i Riven ga pronalazi. Nastaje hajka između njih dvojice, no Orion uspijeva pobjeći, zajedno s rubinskim dijamantom jezgre Periple. U međuvremenu, Winxice se moraju sučeliti s čudovištem-asteroidom koje je poslao Valtor. Specialisti na kraju uspijevaju uhvatiti kradljivca rubina, koji se zove Orion i čini se da je zvjezdani znanstvenik odlučan spasiti svoj rodni planet Prometiu pod svaku cijenu. Winxice pristaju pomoći mu da obnovi Prometiu i odlučuju da putuju tamo s njim.

## Radnja

Zahvaljujući svojoj Cosmix čaroliji konvergencije, Winxice vraćaju svjetleću energiju jezgri Periple. Valtor planira ih uništiti zadnji put, uzrokujući da cijeli zvjezdani brod bude usisan u crnu rupu hranjenu njegovom mračnom čarolijom. Kapetan Periple naređuje svojim Lumenima da povećaju zvjezdanu energiju jezgre kako bi mogli preokrenuti rutu broda, no nažalost su Lumeni preslabi i brod prijeti da će biti potpuno usisan. U međuvremenu Orion, vidjevši prijetnju, žuri pronaći sobu u kojoj se drži rubin kako bi ga ukrao.

Slijedeći Bloominu intuiciju, Winxice ponovno koncentriraju svoje Cosmix moći, ali ovaj put nad Lumenima, uspijevajući potencirati i napuniti jezgru. Bloomin plan uspijeva i Winxice još jednom spašavaju stvar. Kapetan zahvaljuje vilama na njihovoj pomoći, ali traži objašnjenje od Zvjezdice o pravom identitetu tih šest heroina.

Lumen mu je prisiljen priznati da tih šest djevojaka nisu samo pop zvijezde, već i vile u službi kraljice Dorane, čiji je zadatak spasiti zvijezde od prijetnje Valtora, moćnog i zlog čarobnjaka. Orion napokon uspijeva pronaći rubin koji je tražio, no čuvši glasove koji mu se približavaju, mora se sakriti. On rabi uređaj koji mu omogućuje da postane nevidljiv. Riječ je o Specialistima, koji se na taj način susreću sa svojim djevojkama.

Sad kad se čini da je sve riješeno, Winxice odlučuju nastaviti svoj koncert. Međutim, prije koncerta, Sky odlučuje održati obećanje koje je dao Bloom i zahvaljujući pomoći Lumenâ, organizira joj savršeni spoj, romantični piknik među zvijezdama galaksije. Riven se pokušava približiti Musi. Ipak su mu planovi propali kad čuje za prisutnost tajanstvenog kradljivca rubina. Riven ga odlučuje progoniti bez daljnjeg objašnjenja.

Riven lovi Oriona, ali ga lopov uspijeva prijevariti i ukrasti rubin Periple. Tada lopov bježi na svoj brod. Na taj način uspijeva prekinuti koncert Winxica i ukrasti energiju zvjezdanom brodu, koji se gasi i gubi u svemiru.

Zatim, zbog druge čarolije, Valtor začaruje asteroide kako bi stvorio mračno stvorenje koje baca napade na Periplu. Dok Specialisti odlaze kako bi lovili tajanstvenog lopova, Winxice rabe svoje Cosmix moći i sučeljavaju se s mračnim stvorenjem. Međutim, čarobnjak je potrošio previše svoje energije kako bi stvorio crnu rupu i jedva uspijeva kontrolirati svoje stvorenje. Čini se da nijedan čarobni napad Winxica ne uspijeva ogrebati njezin oklop, ali vile ne mogu dopustiti čudovištu da se približi zvjezdanom brodu.

Tecna, koja zamjećuje da postoji pogrješka u sustavu, shvaća da je stvorenje čarobno zaštićeno od strane Valtora, ali da ono nije uvijek pod čarobnjakovom potpunom kontrolom. Stoga, ona kaže svojim kolegama da udare stvorenje-asteroid samo u trenutcima u kojima je čarobnjakova kontrola minimalna. Napokon uspijevaju uništiti stvorenje. Udruživši svoje snage, Specialisti uspijevaju uhvatiti tajanstvenog lopova i nakon što ga povedu na Periplu, prisiljavaju ga da vrati rubin, ponovno aktivirajući jezgru Periple.

U zapovjednoj sobi, tajanstveni kradljivac rubina razotkriva svoj identitet: zove se Orion. On se ne predstavlja kao kriminalac, već kao astroznanstvenik. On nije namjeravao ukrasti jezgru Periple kako bi se obogatio, već njome vratio svjetlo u jezgru Iridie, zvijezde koja obasjava Prometiu, njegov rodni planet. Na taj način vegetacija planeta neće biti prisiljena zauvijek uvenuti i njegovi će se ljudi ponovno moći hraniti.

Mladić priznaje svoju pogrješku, a Winxice odlučuju ozbiljno shvatiti njegovu stvar, obećavajući mu da će mu pomoći spasiti Prometiu rabeći svoje Cosmix moći. Međutim, Riven, koji još uvijek ne želi vjerovati mladiću, kaže Musi da mora biti vrlo oprezna u svojem novom zadatku. U međuvremenu, Specialisti će se pobrinuti za vraćanje rubina koje je Orion ukrao njihovim pravim vlasnicima.

## Važni događaji

* U ovoj epizodi otkriva se Orionov pravi identitet, njegovo podrijetlo (Prometia) i njegovi pravi motivi.

## Likovi

* Bloom
* Stella
* Flora
* Musa
* Layla
* Tecna
* Sky
* Brandon
* Timmy
* Helio
* Riven
* Nex
* Valtor
* Zvjezdica
* Obscurum
* Orion
* Čudovište-asteroid

## Korištene čarolije

* Moć Cosmixa — Winxice su ju iskoristile za povećanje snage Lumenima.
* Sonični potres — Musa ga je iskoristila protiv čudovišta-asteroida.

## Zanimljivosti

* Obscurum ne izvodi nikakve izravne napade u ovoj epizodi, a Zvjezdožderi se ne pojavljuju u ovoj epizodi.
* Odnos između Bloom i Skya znatno se poboljšava.

## Pogreške

* Postoje trenutci kad su Florina krila netočno obojana u žuto, a to je kada Winxice konvergiraju svoje moći s Lumenima i kad napadaju čudovište-asteroid.
* Kada Winxice konvergiraju svoje moći protiv čudovišta-asteroida, dio je Laylinih krila odsječen.